சுன்ஜா?
(கொரிய மொழியில்) சுன்ஜா?
நாம் வந்துவிட்டோம்.
ஒசாகா
இது கடினமான பயணம் என்பதை நான் அறிவேன்,
ஆனால் விரைவில் என் சகோதரன் வீட்டில் இருப்போம்.
இசாக்!
சகோதரா!
யோசெப்!
எப்படி இவ்வளவு உயரமானாய்?
நான் பிரிந்து வரும்போது நீ குள்ளமாக இருந்தாய்.
என்னிடமிருந்து வளர்ச்சியை திருடிவிட்டாய்!
அதற்காக மிகவும் கடினமாக ஜெபித்தேன்.
சகோதரா,
இது என் மனைவி, சுன்ஜா.
கியுங்கீயும் நானும் செய்தியறிந்து ஆச்சரியப்பட்டோம் என்று தான் சொல்ல வேண்டும்.
ஏற்கனவே கர்ப்பமாக இருக்கிறாள்.
நாங்கள் ஆசீர்வதிக்கப்பட்டோம்.
அப்படித்தான் இதைப் பார்க்கிறோம்.
எப்படி இருக்கிறாய்?
மீண்டும் நிலத்தில் இருப்பதில் நிம்மதி அடைகிறேன்,
அதோடு உங்கள் வீட்டிற்கு வரவேற்றதற்கு நன்றி...
தேவையில்லை. நாம் இப்போது ஒரே குடும்பம்.
ஆனால் நாம் போக வேண்டும்.
உன்னை சீக்கிரம் வீட்டிற்கு அழைத்துப் போகவில்லையெனில், கியுங்கீ கோபப்படுவாள்.
வேண்டாம்.
நானே இவற்றை எடுத்து வருகிறேன்.
போகலாம்.
பூஸான்
ஆஹா, இந்த இடத்தைப் பார்!
அதோ வண்டி வருகிறது.
இன்னும் தொழிற்சாலையில் தான் பணியாற்றுகிறாயா?
பொது இடத்தில் ஜப்பானிய மொழியில் பேசுவது நல்லது.
(ஜப்பானிய மொழியில்) இப்போது பிஸ்கட் தொழிற்சாலையில் மேற்பார்வையாளராக இருக்கிறேன்.
என் முதலாளி என்னை நம்புகிறார்.
ஹேய், அதைப் பார்!
அவர்கள் இப்போது ஒரு சுரங்கப்பாதையை கட்டுகின்றனர்.
டோக்கியோவில் சில ஆண்டுகளுக்கு முன்புதான் முதல் இரயில் சேவை துவங்கப்பட்டது,
எனவே ஆசியாவில் ஒசாகாவிற்கு இரண்டாவது இடம் தான்.
அது எல்லாவற்றையும் மாற்றிவிடும்.
ஆனால் நாம் ஏற்கனவே எதிர்காலத்தில் இருப்பது போல உணர்கிறேன்.
அதைப் பார்!
எனக்கு ஏழு வயதுதான் இருக்கும், இவற்றைவிட பெரிய சிப்பிகளை பிடிப்பேன்.
எவ்வளவு விலை உயர்ந்தது பார்!
நான் அவற்றுக்காக நீரில் மூழ்குவதை என் அப்பா வந்து பார்ப்பார்.
இரண்டு எடுத்துக்கொள்கிறேன்.
எனக்கில்லையா.
உனக்கு ஒன்றை தருவதாக யார் சொன்னது?
உணவகத்தில் காலை உணவிற்கு பிறகு எனக்கு பசி எடுக்கக் கூட இல்லை,
இருந்தாலும் எப்படி வேண்டாம் என்பேன்?
கண்டிப்பாக நான் இதை சாப்பிட வேண்டும்.
அம்மா, அறைக்கான கட்டணத்தில் உணவும் அடங்குமென்று சொன்னேனே.
இதை வீண் செலவு என்பார்கள்.
பணக்காரனாக வளர்ந்தவர்கள் தான் இப்படி முட்டாள்தனமான விஷயங்களை நினைப்பார்கள்.
வா. உன் அத்தையின் சாம்பலை தூவலாம்.
அம்மா!
சீக்கிரம் வாருங்கள்!
என் பின்னாலேயே இருங்கள்!
யோசெப்,
இது என்ன இடம்?
இது இகைனோ,
நம் வீட்டிற்கு அருகில் இருக்கும் பகுதி.
கவனமாக கேள், இசாக்.
இன்னும் உளவாளிகள் சுற்றித் திரிகிறார்கள்.
தேவாலயத்திலும் தான் என நினைக்கிறேன்.
நீ கவனமின்றி இருக்கக்கூடாது, புரிகிறதா?
நான் என்ன செய்கிறேன் பார், முதல் நாளே உன்னை பயமுறுத்துகிறேன்.
முதல் வருடம் இங்கே எங்களுக்கு எவ்வளவு மோசமாக இருந்தது என உன்னால் கற்பனை செய்ய முடியாது.
சுற்றிப் பார், அதற்கான காரணம் உனக்கே புரியும்.
வயிறு பசிக்கும், ஆனால் வேலை இருக்காது.
அவர்கள் பிடிவாதமாக இருந்தனர்.
நம் வீடு எத்தனை முறை சேதப்படுத்தப்பட்டது தெரியுமா?
நாங்கள் போலீஸிடம் சென்றால், அவர்கள் எதுவும் செய்யமாட்டார்கள்.
இங்குள்ள கொரியர்களைப் பற்றி அவர்களுக்கு அக்கறையில்லை.
ஆனால் எல்லாவற்றையும் கருத்தில் கொள்ளும்போது,
நாம் இன்னும் அதிர்ஷ்டசாலிகள் தான்.
போ! இப்போதே போ!
உன் பன்றிகளை இப்படி விடாதே என்று உன்னிடம் சொன்னேன்!
அடச்சே!
நாங்கள் வந்துவிட்டோம்!
கியுங்கீ!
முதல் சீன-ஜப்பானிய மற்றும் ரஷிய-ஜப்பானியப் போரைத் தொடர்ந்து,
மஞ்சூரியாவும் மங்கோலியாவும் நம் நாட்டின் உயிர்நாடியாக மாறிவிட்டன...
இசாக்!
நன்றாக வளர்ந்துவிட்டாய்.
ஆனால் நீங்கள் இன்னும் மாறவேயில்லை.
மாறவில்லையா?
இப்போது எனக்கு வயதாகிவிட்டது.
இது சுன்ஜா தானே?
நீண்ட பயணத்திற்குப் பிறகு நீ களைப்பாக இருப்பாய்.
எப்படி உணர்கிறாய்?
நன்றாக இருக்கிறேன்.
தயவுசெய்து கவலைப்படாதீர்கள்.
ஆனால் உனக்கு பசிக்கிறது தானே?
உட்கார்.
இன்று, நீ சாப்பிட்டால் போதும்.
நீங்கள் வந்ததை கொண்டாட விசேஷமான உணவுகள் இருக்கின்றன.
மின் ஜின் லீ எழுதிய புத்தகத்தை அடிப்படையாகக் கொண்டது
டோக்கியோ
நீ வந்துவிட்டாய்!
உன் முகத்தில் தெரிகிறது. ஏற்கனவே கேள்விப்பட்டாயா?
நீ இங்கு வந்ததில் மகிழ்ச்சி.
நான் திருமணம் செய்யப்போகும் பெண்ணை அறிமுகம் செய்கிறேன்.
இது சாலமன், சர்வதேச பள்ளியில் என் வகுப்புத் தோழன்.
அமெரிக்காவில் வெற்றிகரமானவராக இருப்பவர்.
இவ்வளவு காலத்திற்கு பிறகு டோக்கியோ குறித்து என்ன நினைக்கிறீர்கள்?
அதிக பணம் இருந்தும் அதை செலவழிக்க நேரமில்லாத நகரம்.
சிறப்புமிக்கது.
பார்த்தாயா? இவன் பெண்களை வசீகரித்துவிடுவான்.
எனவே இவன் ஏன் அந்த ஒரு பெண்ணோடு நின்றுவிட்டான் என்பது மர்மம் தான்.
மிகவும் தீவிரமாக...
-ஹனா. -ஆம், ஹனா.
அவளுக்கு என்ன ஆனது?
அவளைக் காணவில்லை.
அப்படிப்பட்ட பெண்தான் தேவையென்றால், அவர்கள் இருக்கும் இடம் உனக்குத் தெரியும்.
குமிகோ மீண்டும் தனியாக இருக்கிறாள்.
அவளை அழைக்க வேண்டாம் என்று சொன்னேனே.
உன் கவனத்தை ஈர்க்க வந்திருக்கிறாள்.
இவளது மூத்த சகோதரி,
எங்கள் நிச்சயதார்த்த விழாவை நாங்கள் தாமதப்படுத்த அவள் தான் காரணம்.
அவளது பெற்றோர் முதலில் அவளுக்கு மணம் முடிக்க விரும்பினர், ஆனால் யாரும் முன் வரவில்லை.
எனவே, இப்போது நிலைமை என்ன?
டோக்கியோவின் ஒவ்வொரு வங்கியிலும் திரு. அபே உன்னை நிராகரிக்க வைக்கிறார்.
யார் கவலைப்பட்டார்கள்? எப்படியும் நான் மீண்டும் நியூயார்க்கிற்கு திரும்பி விடுவேன்.
கண்டிப்பாக போகிறாயா?
உனக்கு என்ன தெரியும்?
இல்லை, ஒன்றுமில்லை.
ஆனால் டாம் ஆண்ட்ரூஸ்,
நான் அவரை அதிகம் நம்பமாட்டேன்.
அவர் தன் பாவங்களுக்கு பரிகாரம் செய்வதில் மும்முரமாக இருக்கிறார்.
நிதி முறைகேடுகள், வாடிக்கையாளர்களின் சொத்துக்கள்.
வாய்ப்பே இல்லை. அவர் அப்படிப்பட்டவர் அல்ல.
அதனால் தான் நியூயார்க்கிலிருந்து அவரை டோக்கியோவிற்கு அனுப்பினார்கள்.
எதுவும் வெளியே தெரியாமல் தடுக்க.
என்ன நடந்ததென்றால்,
அவர் தன் வேலையை இதற்கு மேலும் கெடுத்துக்கொள்ள முடியாது.
அவர் என்னை வேலை நீக்கம் செய்வார் என்று நினைக்கிறாயா?
இல்லையா?
உன் நற்பெயரைக் காக்க என்னால் முடிந்த அனைத்தையும் செய்வேன்.
ஆனால் நிஜமாக, நீ ஏன் அதை செய்ய வேண்டும் என்று புரியவில்லை.
எனக்கும் தான்.
நான் மற்ற விருந்தினர்களை வரவேற்க வேண்டும், உன்னை பிறகு பார்க்கிறேன்.
ஹேய்,
ஹனாவை எங்கே தேட வேண்டும் என்று எனக்குத்
தெரிய வேண்டும் என்று முன்பு நீ சொன்னதன் அர்த்தம் என்ன?
நான் எங்கே தேட வேண்டும்?
அப்படிப்பட்ட விஷயத்திற்கு,
யோஷிவாரா பகுதி,
உகிசுதானி இரயில் நிறுத்தத்திற்கு அருகில்.
ஹாய்.
அவன் என்ன நினைக்கிறான்?
மெதுவாக பேசுங்கள்.
அப்படிப்பட்ட பெண்ணை அவன் எப்படி மணக்கலாம்?
அவள் இன்னும் இளமையானவள் தான்.
அவள் பழகட்டும்.
நாம் வரும்போது பெரியவர்களாக இருந்தோமா? நாமும் அதே வயதில் தான் இருந்தோம்.
அப்போது மிகவும் கஷ்டப்பட்டோம். உங்களுக்கு நினைவில்லையா?
நான் அது குறித்து மட்டும் பேசவில்லை.
நான் எதிர்பார்த்ததை விட நீண்ட காலமாக அவள் கர்ப்பமாக இருக்கிறாள்.
நீயும் அதை பார்த்தாய், இல்லையா?
அதோடு இசாக், தார்மீக அணுகுமுறையால் எளிதில் பாதிக்கப்படக்கூடியவன்,
அப்படி ஒரு பெண்...
அவனை சிக்க வைக்க அவள் திட்டமிட்டிருக்கலாம்.
யோசெப்.
நமக்கு தெரியாத ஒருவரை வீட்டில் சேர்த்திருக்கிறோம்.
அது உனக்கு கவலையளிக்கவில்லையா?
நான் அவர்களை ஏமாற்றிவிட்டதாக தெரிகிறது.
அவர்கள் உன்னை ஏற்றுக்கொள்வார்கள். கவலைப்படாதே.
ஆனால் இந்த இடம்...
நாம் இங்கே வேண்டாதவர்கள் என்பது போல உணர்கிறேன்.
நானும் அப்படி உணர்கிறேன்.
இவ்வளவு காலமாக,
நான் வீட்டிலிருந்து போக நினைத்தேன்.
இப்போது அதை செய்துவிட்டதால்...
சுன்ஜா, நீ என்னை வெறுத்துவிடுவாய் என்று கவலைப்பட்டேன்.
உங்களை வெறுப்பதா?
என்னை காப்பாற்றிய ஒருவரை என்னால் எப்படி வெறுக்க முடியும்?
நமக்கிடையே இந்த கடன் இருப்பதை நான் விரும்பவில்லை.
நீ எனக்கு எதுவும் கடன்படவில்லை.
நீங்களே சொல்லிவிட்டீர்கள்.
பார்வைக்கெட்டிய வரை நல்வாய்ப்புகள் தெரியவில்லை.
ஆனால் நீ அவற்றைப் பார்த்து பயப்படவில்லை.
நீங்கள் நினைத்தது தவறு.
நான் மிகவும் பயந்தேன்.
உனக்கு அது தெரியவில்லை,
இல்லையா?
உனக்கு மனோபலம் அதிகம்.
உன்னிடமிருந்து எனக்கு தேவையான தைரியத்தை நான் பறித்துக்கொண்டாலும் கூட
இன்னும் உன்னிடம் மனோபலம் மீதமிருக்கும்.
அதோடு இந்த குழந்தை...
என் பெயரை சுமக்கப்போகும் இந்த குழந்தை,
அவன் என் பெயரை காப்பாற்றுவான்.
மரணம் என்னை அடைய முடியாது.
அதனால் என் அண்ணனோ, அண்ணியோ எதை நம்பினாலும், அவர்கள் நினைப்பது தவறுதான்.
நான்தான் உனக்கு சுமையாக இருக்கக் கூடாது.
நீ பதற்றமாகவும் இருக்கிறாய்.
நான் உன்னை ஒருநாள் பார்த்தேன்,
வணிக வளாகத்தில் ஆடிக்கொண்டிருந்தாய்.
நீ அங்கு இருந்தாயா?
எங்கிருந்து அந்த ஆட்டம் வந்தது?
யாருக்குத் தெரியும்.
நான் அந்த கூட்ட அறையை விட்டு வெளிவந்த போது,
நான் பெரும் மனக்குழப்பத்தில் இருந்தேன்.
ஆனால் நான் வெளியே வந்து அந்த இசையை கேட்டதும்...
அதை விவரிப்பது கடினம்.
என்னால் பறக்க முடியும் என்று உணர்ந்தேன்.
நான் சந்தோஷத்தின் உச்சியில் இருந்தேன்.
ஆனால் நீ பறந்து செல்லவில்லை.
ஈர்ப்பு விசை வென்றுவிட்டது.
ஒருவேளை வேறு காரணம் இருக்கிறதோ?
ஒருவேளை ஹனாவா?
அலுவலக சுவர்கள் ஒன்றும் அவ்வளவு தடிமன் அல்ல.
நீ எல்லாவற்றையும் கேட்டுவிட்டாயா?
என்னை மன்னித்துவிடு.
நான் ஒட்டுக்கேட்க வேண்டும் என்று நினைக்கவில்லை.
ஆனால் உண்மையை ஒப்புக்கொள்ள வேண்டும்,
நான் ஆர்வமாக இருந்தேன்.
அவள் உனக்கு முக்கியமானவளாக இருக்க வேண்டும்.
இருந்தாள்,
ஆனால் பல ஆண்டுகளாக அவளை பார்க்கவில்லை.
நேர்மையாக சொல்வதென்றால், அவளை மறக்கத் தொடங்கிவிட்டேன்.
இவ்வளவு காலத்திற்கு பிறகு அப்போதுதான் அவள் அழைத்தாள்.
இன்னும் உன்னுடன் இல்லாத ஒன்று உன்னை மிகவும் பாதிக்காது.
நாங்கள் சந்தித்த முதல் முறையிலிருந்து,
அவள் என் இதயத்தில் இருக்கிறாள்.
எனக்கு 14 வயது.
என் தந்தையுடைய தோழியின் மகள் அவள்.
வினோதமான சூழ்நிலைகள்.
ஆனால் அதுவே ஈர்ப்பின் ஒரு அங்கமாக இருக்கலாம்.
நம்மை மனதை ஆட்டிப்படைக்கும்...
அந்த சக்தி சிலரிடம் இருக்கிறது.
ஹனாவிடம் அந்த சக்தி இருந்தது.
நீங்கள் இருவரும் ஏன் பிரிந்தீர்கள்?
நான் அமெரிக்கா சென்றுவிட்டேன்.
அதன் பிறகு கொஞ்ச காலத்தில்...
அவள் வீட்டைவிட்டு ஓடிவிட்டாள்.
நீ அவளைத் தேட முயற்சிக்கலாம்.
அதைச் செய்ய வேண்டுமா என நிச்சயமாக தெரியவில்லை.
நான் இப்படி இருப்பது அவளுக்குப் பிடிக்குமா என்று தெரியவில்லை.
திரு. பேக், உனக்கு சிக்கலான பெண்ணைத்தான் பிடிக்கிறது.
அந்த நில உரிமையாளர் போல.
என்ன? இப்போது அதை ஏன் இழுக்கிறாய்?
எவ்வளவு பணத்தாலும் அவரை வாங்க முடியாது.
அப்படியென்றால் அதுதான் அவரது திட்டம் என்று நினைக்கிறாயா?
என்ன திட்டம்?
உன்னை அவமானப்படுத்துவது.
அதைப் பற்றி யோசிக்கையில், அது வெளிப்படையாக தெரிகிறது.
செல்வி நவோமி ஒரு பெண்ணாக
பிறந்தது அவளது துரதிஷ்டம்,
குறிப்பாக இந்த நாட்டில்.
நீ தேவையில்லை என்று இருக்கும் ஒரு வேலையில் சேருவது...
அதை வெற்றி என்று அழைப்பாயா?
திரு. பேக், உன் எதிர்காலம் என்ன ஆகப்போகிறது
என்று பார்ப்பது சுவாரஸ்யமாக இருக்கும்.
ஒரு மாதத்திற்குப் பிறகு
என்னை மன்னித்துவிடுங்கள்.
நிறைய நேரம் தூங்கிவிட்டேன்.
குழந்தை வளர வளர, அம்மாவிற்கு தூக்கம் அவசியம்.
நான் துணியை உலர்த்துகிறேன்.
மெதுவாக செய்.
சிரமப்படாதே.
இன்று காலை இசாக் கிளம்பிய சத்தம் கூட எனக்குக் கேட்கவில்லை.
அவன் நாளுக்குநாள் முன்னதாகவே எழுந்து விடுகிறான்.
தேவாலய வேலை அவனுக்கு ஏற்றதாக இருப்பதாக தெரிகிறது.
என்ன ஆனது?
உனக்கு வலிக்கிறதா?
அந்த வாசனை... நீங்கள் இதை துவைத்துவிட்டீர்கள்.
சில வாரங்கள் ஆகிவிட்டது, அதோடு இவை மோசமாக துர்நாற்றம் வீசியது.
நான் உணரவில்லை...
இது மட்டும்தான் என்னிடம் இருந்தது.
கொஞ்ச காலம்...
இது இன்னும் கொஞ்ச காலத்திற்கு தேவைப்பட்டது.
சுன்ஜா.
இது எப்போது போகும்?
இந்த வலி,
இது எப்போது நிற்கும்?
இது போகாது.
ஆனால் நீ அதை தாங்கிக்கொள்ள கற்றுக்கொள்வாய்.
என்னை நம்பு.
கண்டிப்பாக இதுதானா?
இங்குதான் உங்கள் அப்பா புதைக்கப்பட்டாரா?
நீ என்ன சொல்கிறாய்?
என் அப்பாவை நான் புதைத்த இடத்தை நான் எப்படி மறப்பேன்?
சரியாக இந்த இடம்தான்.
இந்த வாகன நிறுத்தத்தை கட்டியபோது அவரது கல்லறையை நகர்த்தி இருப்பார்கள்.
அம்மா,
அவர்கள் அதை சரியாக செய்திருப்பார்கள்.
கவலைப்படாதீர்கள் கண்டுபிடித்து விடுவோம்.
மன்னிக்கவும்.
எனக்கு இது பற்றி எதுவும் தெரியாது.
நீங்கள் என் கணவருடன் பேச வேண்டும். அவர் உள்ளே இல்லை.
உங்கள் கணவருடன் ஏற்கனவே பேசிவிட்டோம்.
ஆனால் அவரிடம் பணம் இல்லாததால்,
160 யென் கடனை அடைப்பது அவருடைய குடும்பத்தின் கையில் உள்ளது.
அந்த முத்திரை,
அது உங்கள் கணவருடையது, இல்லையா?
ஆம்.
நாங்கள் உங்களை தொந்தரவு செய்ய விரும்பவில்லை.
உங்களிடம் 20 இருந்தால் கொடுங்கள்.
எங்கள் முதலாளி,
அவர் இந்த வாரம் திருப்தியடைய அது போதும்.
160 யென்,
அதுதான் முழுத் தொகையா?
நான் பார்த்துக்கொள்கிறேன்.
வட்டியும் சேர்த்தால் இப்போது இரட்டிப்பாகும்.
கடன் எப்போது பெறப்பட்டது?
இரண்டு மாதங்களுக்கு முன்.
அவருடைய தம்பிக்கு இப்போதுதான் திருமணம் ஆனது, கூடுதல் கட்டணம் தேவை என்றார்.
சில மணி நேரத்தில் பணம் வந்துவிடும்.
-யாரிடம் கொண்டு வருவது? -உங்களுக்குப் புரியவில்லை போல...
பேசி ஆற்றலை வீணடிக்காதீர்கள். பணத்தை எங்கே கொண்டு வருவது என்று சொல்லுங்கள்.
கப்பல்துறைக்கு,
வலை பழுதுபார்க்கும் கடைக்கு மேலே ஒரு அலுவலகம் உள்ளது.
அப்படியானால் 20 யென் கொடுப்பீர்களா?
எங்கள் முதலாளிக்கு தெரியப்படுத்தலாமா?
முழுத் தொகையும் கிடைக்கும் என்று சொல்லுங்கள்.
ஆனால் சுன்ஜா…
இப்படிப்பட்ட கடிகாரம் எங்கிருந்து கிடைத்தது?
அம்மா கொடுத்தார்.
அவசர தேவைகளுக்கு என்னிடம் ஏதாவது வேண்டும் என விரும்பினார்.
கியுங்கீ, அதை உடனே செலுத்த வேண்டும்.
யோசெப் இதை கையாள்வார் என நாம் நம்ப வேண்டும்.
அவர் தன்னால் முடிந்தவரை முயற்சி செய்தார் என நம்புகிறேன்,
ஆனால் இப்போது பணம் செலுத்துவது மிகவும் சிரமமானது.
இப்படி நடப்பதை பலமுறை பார்த்திருக்கிறேன்.
எங்கள் ஊரில், பல விவசாயிகள் மோசமான பருவத்திற்குப் பிறகு கந்துவட்டிக்காரர்களை
நாடினார்கள், விதைகள் அல்லது உபகரணங்களை வாங்க.
பலர் வீடுகளை இழந்தனர்.
இதை எப்படி அவரால் செய்ய முடிந்தது?
அப்படிப்பட்டவர்களிடம் செல்ல.
வேறு ஏதாவது வாய்ப்பு இருந்ததா?
இது என் கடன்
அதை நான்தான் செலுத்த வேண்டும்.
அவரது கல்லறை சரியான முறையில் நகர்த்தப்பட்டது என்று உங்களால் உறுதியளிக்க முடியுமா,
அவர் எங்காவது பாதுகாப்பாக இருக்கிறாரா?
உங்கள் கவலை எனக்குப் புரிகிறது,
ஆனால் கோப்பு இல்லாமல், எனக்கு உண்மையில் எதுவும் தெரியாது.
அறிக்கைக்கான கோரிக்கையை செயலாக்குவதன் மூலம் தொடங்குவோம்.
உங்கள் பெயர்?
கிம் சுன்ஜா. எனது ஜப்பானிய பெயர் பாண்டோ நோபுகோ.
நீங்கள் அவர்களில் ஒருவர்.
எப்போது சென்றீர்கள்?
1931.
உங்களுக்கு ஜப்பானிய குடியுரிமை உள்ளதா?
இல்லை.
-நான் நிரந்தர குடியிருப்பாளர். -தென் கொரிய பாஸ்போர்ட் வைத்திருக்கிறீர்கள்.
எங்களுக்கு என் தாத்தாவின் கல்லறையை கண்டுபிடிக்க வேண்டும்...
அம்மா?
அம்மா,
அமைதிப்படுத்திக்கொள்ளுங்கள்.
அவர்கள் இடத்தைக் கண்டுபிடிப்பார்கள்.
அதை எப்படிச் சொல்ல முடியும்?
இங்கு நிறைய மாறிவிட்டது.
உயிருள்ளவர்களைக் கண்டுபிடிப்பதே சாத்தியமில்லை,
இறந்தவர்களை எப்படி கண்டுபிடிப்பார்கள்.
மன்னிக்கவும்!
இடமாற்றக் கோரிக்கைகள் தொடர்பான எங்கள் கோப்புகளைப்
பார்க்கும்போது ஒரு குறிப்பு கிடைத்தது.
ஷின் போகீ என்ற பெயர்
உங்களுக்குத் தெரியுமா?
இவரை உங்களுக்குத் தெரியுமா?
இவள் என் மூத்த சகோதரி.
நாங்கள் பல வருடங்களாக இவளைத் தேடிக்கொண்டிருக்கிறோம்.
அவளுக்கு இப்போது 29 வயது இருக்கும்.
இதே கதையோடு ஒருவர் வாரத்திற்கு
ஒருமுறை இங்கு வருகிறார்.
அது பொய்யல்ல.
எல்லாரும் அப்படித்தான் சொல்வார்கள்.
எப்படி இருந்தாலும்,
மன்னிக்கவும், என்னால் உதவ முடியாது.
ஹருகி?
சாலமனா?
வந்துவிடுகிறேன்!
என்ன?
இன்று என்ன விற்க விரும்புகிறீர்கள்?
என்ன? நான் உண்மையில் அவ்வளவு மாறிவிட்டேனா?
அப்படித்தான் இருக்க வேண்டும் என நினைக்கிறேன்.
சுன்ஜா?
சுன்ஜா, நிஜமாகவே நீதானா?
சகோதரி! நான்தான்.
போக்கி, என் சகோதரி!
திரும்பி வந்துவிட்டாய்.
நிச்சயமாக இது ஒரு சிறந்த பொருள்.
ஆனால் இந்தப் பகுதியில் இது போன்றவற்றுக்கு
தேவை அதிகமில்லை என்று சொல்ல வருந்துகிறேன்.
இன்றைய இளைஞர்கள், இதை மணிக்கட்டில் அணிவதை விரும்புகிறார்கள்.
என்னால் 40 கொடுக்க முடியும்.
உங்களை தொந்தரவு செய்ததற்கு வருந்துகிறேன். நல்ல நாளாக அமையட்டும்.
குறிப்பாக நீங்கள் கர்ப்பமாக இருப்பதால், உங்களுக்கு உதவ விரும்புகிறேன்.
நான் 50 வரை கொடுக்க தயாராக இருக்கிறேன்,
நான் அதை திரும்ப சம்பாதிக்க முடியுமா என உறுதியாக தெரியவில்லை என்றாலும்.
இது குறைந்தது 300 மதிப்புடையது.
இது சுவிட்சர்லாந்தில் இருந்து வருகிறது.
அங்கே சிறந்த கடிகாரங்களை செய்கிறார்கள்.
நீங்கள் சுவிட்சர்லாந்தில் இல்லை, இல்லையா?
புரிகிறது.
வருகிறோம்.
நீங்கள் பூஸானைச் சேர்ந்தவர்.
உங்கள் உச்சரிப்பிலிருந்தே என்னால் சொல்ல முடியும்.
உங்கள் பெற்றோர், அங்கு என்ன செய்கிறார்கள்?
என் அம்மா மட்டும்தான்.
அவர் சொந்த தங்கும் விடுதியை நடத்துகிறார்.
புத்திசாலி தொழிலதிபராக இருக்க வேண்டும்.
நல்லது.
225 யென்.
முந்நூறு.
அதுதான் என் விலை.
கியுங்கீ, என்ன?
நாம் அங்கே போக முடியாது.
அது மரியாதைக்குரியதாக இருக்காது.
இந்தப் பணத்தை நாம் கொடுக்கும் வரை கடன் தீராது.
யோசெப்பிடம் கொடுக்க முடியாதா?
இப்படிப்பட்ட சங்கடமான வேலை ஆண்களுக்குரியது, நம்முடையது அல்ல.
அவர் என்னிடம் இருந்து பணத்தை பெறுவார் என்று நினைக்கிறீர்களா?
நான் போகிறேன். எனக்காக வீட்டில் காத்திருங்கள்.
இல்லை, நீ போகக்கூடாது!
நான் போகவில்லை என்றால்,
பிறகு என்ன நடக்கும்?
உனக்குப் புரியவில்லை...
நான் இங்கு வருவதற்கு முன்,
நான் சமைத்ததோ என் துணிகளை துவைத்ததோ இல்லை.
என் பெற்றோருக்கு தெரியாத யாரிடமும் நான் பேசியதில்லை.
என் பணத்தைக் கூட நான் கையாண்டதில்லை.
எல்லாவற்றையும் செய்ய கற்றுக்கொள்வது,
மிகவும் கடினமாக இருந்தது, சுன்ஜா.
ஆனால் பிறகு உன்னைப் பார்க்கிறேன்.
நீ சில வாரங்களாகத்தான் இங்கு இருக்கிறாய்.
நான் முட்டாள் போல உணர்கிறேன்.
இன்று காலை என்னிடம் கேட்டாய்
வலி எப்போது நீங்கும் என்று.
உண்மை என்னவென்றால், நான் இங்கு எப்போதும் பயத்தில் இருக்கிறேன்.
இந்த நிலையான பயம்...
இன்னும் எவ்வளவு காலம் இதனுடன் நான் வாழ வேண்டும்?
நாம் ஒன்றாக பயப்படுவோம்.
ஒருவேளை அதிலிருந்து கொஞ்சம் பலம் கிடைக்கலாம்.
நீ அப்படியா நினைக்கிறாயா?
ஆம்.
நகருங்கள்.
சாப்பிடு.
நீ போன பிறகு...
எங்கள் வாழ்வில் ஒரு வெற்றிடம் ஏற்பட்டது போல உணர்ந்தோம்.
உன் அம்மா, குறிப்பாக, அதை ஆழமாக உணர்ந்தார்.
அவரை அப்படி பார்க்க டோங்கிக்கும் எனக்கும்
கடினமாக இருந்தது.
பிறகு போர் மூண்டது, மேலும் சூழ்நிலைகள் கடினமாகின.
உன் தாய்க்கு நாங்கள் பாரமாக இருந்தோம். அது எங்களுக்குத் தெரியும்.
ஆனால் அப்போதும்,
எங்களை அனுப்ப அவர் மறுத்தார்.
பிறகு, ஒரு நாள், டோங்கியையும் என்னையும் ஒருவர் அணுகினார்...
மஞ்சூரியாவில் நல்ல தொழிற்சாலை வேலைகளை எங்களுக்கு கொடுப்பதாக உறுதியளித்தார்.
உன் அம்மாவை இங்கே தனியாக விட்டு செல்லும் யோசனையை வெறுத்தோம்...
ஆனால் இன்னும் எவ்வளவு காலம் அவரால் எங்களை வைத்திருக்க முடியும்?
தவிர, நீ போனது,
எவ்வளவு சிறிய வட்டத்துக்குள் எங்கள் வாழ்க்கை இங்கு இருக்கிறது என்று உணர்த்தியது.
டோங்கி, குறிப்பாக,
அவள் உண்மையில் உலகைப் பார்க்க விரும்பினாள்.
போர் முடிந்ததும் திரும்பி வந்தபோது
உன் அம்மா இறந்தது தெரிந்தது.
உண்மை என்னவென்றால்,
நான் நிம்மதி அடைந்தேன்.
நாங்கள் எவ்வளவு மாறிவிட்டோம் என்று அவர் பார்ப்பதை
நான் விரும்பவில்லை.
திரும்ப வருவதற்கு பெரிதாக எதுவும் இல்லை என்றாலும், திரும்பி வந்ததில் மகிழ்ந்தேன்.
ஆனால் டோங்கிக்கு,
அந்த மகிழ்ச்சி சீக்கிரம் மறைந்தது...
அவள் ஒரு காலத்தில் இருந்த இளம் பெண்ணாக…
வாழ்ந்த வாழ்க்கையை மீண்டும் வாழ்வது சாத்தியமில்லை
என்பதை அவள் உணர்ந்தபோது.
நாம் சலவை செய்யும் இடம் நினைவிருக்கிறதா?
அங்குதான்…
நான் அவளை கண்டுபிடித்தேன்.
சிலர் கனவிலேயே
வாழ்கிறார்கள் என்பது உனக்குப் புரியவரும்.
அப்படிப்பட்ட காலங்களை தாங்கிக்கொள்ளும்படி அவர்கள் படைக்கப்படவில்லை.
நீங்கள் இங்கேதான் வசிக்கிறீர்களா?
இவர்களை சந்தித்தேன்.
இவன் சாலமன்.
இவன் குழந்தையாக இருந்தபோதிலிருந்து எனக்குத் தெரியும்.
இவனை வரவேற்றிடுங்கள்.
அது நோரிகோ.
அவளுடைய சகோதரர், தகாஷி.
மசாகோ.
மிகவும் அழகான இளைஞன்.
அவன் எனக்கான பரிசா?
அவன் உங்களுக்கு கொஞ்சம் வயதானவன் என்று நீங்கள் நினைக்கவில்லையா?
நீ சொல்வது சரிதான், ஆனால் இப்படியொரு அழகான பையனுக்காக
நான் விதிவிலக்கு அளிக்க முடியும்.
இவர்தான்,
சடோரு.
இவன் மொஸாசுவின் மகன்.
உன் அப்பாவைப் பற்றி இன்னும் அடிக்கடி பேசுகிறேன்.
அவர் என்னுடைய நல்ல நண்பர், ஒருமுறை என் உயிரைக் காப்பாற்றினார்.
ஆனால் அதெல்லாம் வெகு காலத்திற்கு முன்பு.
இப்போது இதுதான் என் வீடு.
என் உறுதிமொழிப் பத்திரத்தைக் கொடு.
எனக்குப் போதும். நீங்கள் சாப்பிடுங்கள்.
நீ எங்கள் விருந்தினர்.
நன்றி.
இது சுவையாக இருக்கிறது.
இல்லையா?
நிறைவாக சாப்பிடு.
போக்கி இல்லாவிட்டால்…
நெரிசலான, குறிக்கப்படாத கல்லறையில் உள்ள பலரில் ஒருவராக என் அப்பா இருப்பார்.
அவளுடைய கருணைக்கு எப்படி திருப்பி செலுத்துவது என்று தெரியவில்லை.
அவர் உங்களுக்காக செய்திருக்கிறார்.
இறுதியில்,
நான்தான் அதிர்ஷ்டசாலி.
ஆனால்…
என் மனதிற்கு, அது சரியாக படவில்லை.
பிழைப்பது அவமானமில்லை அம்மா.
நீண்ட காலத்துக்கு முன்பு ஒருவர் என்னிடம் சொன்னார்,
"முன்னோக்கி செல்லும் ஒவ்வொரு அடிக்கும்,
வேறொருவர் வீழ வேண்டும்" என்று.
அப்போது என்னால் அதை நம்ப முடியவில்லை.
ஆனால் இப்போது ஆச்சரியமாக இருக்கிறது...
ஒருவேளை அவர் சொன்னது சரிதானோ என்று.
உங்களிடம் யார் இப்படிச் சொல்லியிருப்பார்கள் என்று எனக்குத் தெரியவில்லை,
ஆனால் அது எனக்கு சரியாகப் படவில்லை.
ஹேய்,
வீட்டிற்குப் போவோம்.
நிஜமாகவா?
ஆனால் இன்னும் இரண்டு நாட்கள் உள்ளன.
நான் திரும்பி வர முடியும்.
இப்போது அது எனக்கு தெரிகிறது.
நீங்கள் காணாமல் போனபோது, என் அப்பா உங்களுக்காக துக்கப்பட்டார்,
உங்கள் மனைவியும் சகோதரரையும் போல.
நான் பலரை காயப்படுத்தியது எனக்குத் தெரியும்.
நான் அப்படிச் சொல்லவில்லை.
நீங்கள் எவ்வளவு நேசிக்கப்பட்டீர்கள்
என்பதற்காக அதை சொன்னேன்.
அது உண்மைதான்...
ஆனால்…
அவர்கள் நேசித்த ஹருகி வேறு மனிதன்.
நான் இப்போது இருக்கும் நபராக அப்போது இருந்திருக்க முடியாது.
என்னிடம் இங்கு அதிகம் பணம் இல்லாதிருக்கலாம், ஆனால் நான் நானாகவே இருக்க முடியும்.
தயவுசெய்து.
மன்னித்துவிடுங்கள்.
நான் என்ன செய்கிறேன்?
நான் எப்போதும் உன் மீது பரிதாபப்பட்டேன்.
உன் குடும்பத்தின் நம்பிக்கைகள்
மற்றும் கனவுகளின் சுமையோடு நீ வளர்ந்தாய்.
அது சாத்தியமற்றதாக இருந்திருக்க வேண்டும்.
ஆனால்,
அதிகம் பணம் கொண்ட ஒருவன் மேல் பரிதாபப்படுவது
எப்படியோ தவறாக தோன்றுகிறது.
நாம் இருவரும் மகிழ்ச்சியாக இருக்க முடியும் என்று நம்புகிறேன்.
சுன்ஜா…
நாம் செய்தது தவறா?
மரியாதையுடன், அவள் கடிகாரத்தை
விற்க வருவாள் என்று உங்களுக்கு எப்படி தெரியும் என நான் கேட்கலாமா?
அவள் கனவுலகில் வாழ்பவனை மணந்திருக்கிறாள்.
அவளை விட பலவீனமான ஒரு ஆணை. அதற்கான விலையை அவள் கொடுப்பாள்.
310 யென், உங்கள் சிரமங்களுக்காக.
விற்பனைக்கு குரோஹானா எண்டர்பிரைசஸ்
டாம், கேளுங்கள், நீங்கள் என் மீது கோபமாக இருப்பது எனக்குத் தெரியும்,
ஆனால் மாமோரு யோஷியுடன் ஏதோ மர்மம் நடப்பதாக நினைக்கிறேன்.
அவர் நிறைய சொத்துக்களை விற்பதாகக் கேள்விப்படுகிறேன்.
ஹேய், நீ அழைத்ததில் மகிழ்ச்சி.
-தொடர்பு கொள்ள நினைத்தேன். -ஏன்?
ஷிஃப்லிஸ் உன்னை பதவி நீக்கம் செய்கிறது. சரியா?
அவர்கள் கோல்டன் அண்ட் அபேவிடம் இருந்து பெரும் அழுத்தத்தை பெறுகிறார்கள்.
இதைச் செய்ய நீங்கள் அனுமதிக்கக் கூடாது.
நீ நம்பினாலும் இல்லாவிட்டாலும், நான் உனக்கு உதவ முயற்சித்தேன்.
டாம், எனது விசா. அது ஷிஃப்லிஸ் நிறுவனத்தால் பரிந்துரைக்கப்பட்டது.
அதாவது என்னால் திரும்பிப் போக முடியாது.
நீ உடனடியாக ஒரு வழக்கறிஞரைத் தொடர்புகொள்ள வேண்டும், நண்பா.
அவர்களால் ஏதாவது செய்ய முடியுமா என்று தெரியவில்லை, ஆனால் அவர்கள்...
நான் இன்னொரு அழைப்பை ஏற்க வேண்டும். துண்டித்து விடாதீர்கள்.
ஹலோ, என்ன?
சாலமன், நான் தனியாக இறக்க விரும்பவில்லை.
விரும்பவில்லை!
ஹனா,
என்ன நடந்தது?
ஹனா!
நீ வர வேண்டும்!
இப்போதே வா…
தாமதமாகிவிடும் முன்.
வசனத் தமிழாக்கம் அருண்குமார்